Samer * , flúði heimili sitt og leitar nú skjóls í skóla í Al Hasakeh ásamt tveimur börnum sínum . Hann tjáði Barnaheillum – Save the Children : Það er ekkert vatn hérna , engin salerni og lyktin er óbærileg . Það er ekkert í skólanum . Við óskum þess að alþjóðasamfélagið stígi inn í og stöðvi árásirnar . Við vonumst til að stríðið hætti og að við getum snúið aftur heim . Við erum niðurlægð og á flótta núna . Við eigum ekkert . Við skildum allar eigur okkar eftir . Við tókum einungis börnin okkar með . Sonia Khush , hjá Barnaheillum – Save the Children í Sýrlandi , sagði : Þúsundir barna og fjölskyldur þeirra hafa enn eina ferðina neyðst til að yfirgefa allt til að flýja átök og leita skjóls á óviðeigandi stöðum þar sem grunnþörfum þeirra er ekki mætt . Staða íbúa norðaustur Sýrlands var mjög slæm áður en hefur nú versnað og treysta íbúar að mestu leyti á mannúðaraðstoð . Við skorum á alla deiluaðila að grípa til aðgerða til að lágmarka áhrifin á óbreytta borgara og veita mannúðarstofnunum ótakmarkaðan aðgang til að aðstoða börn í neyð . Barnaheill – Save the Children eru á staðnum og veita lífsnauðsynlegan stuðning og fræðslu . Þú getur hjálpað okkur að hjálpa börnum í Sýrlandi með því að smella hér www.stodvumstridgegnbornum.is